b'\n_START_ARTICLE_\nOldsmobile\n_START_SECTION_\nPrad\xc5\xbeia\n_START_PARAGRAPH_\n1897 metais Ransom E. Olds \xc4\xafk\xc5\xabr\xc4\x97 Olds Motor Vehicle Company Lansinge, Mi\xc4\x8digano valstijoje ir prad\xc4\x97jo gaminti pirmuosius Oldsmobile automobilius. 1901 metais Oldsmobile pagamino 425 automobilius ir tapo stambiu t\xc5\xb3 met\xc5\xb3 automobili\xc5\xb3 gamintoju, tarp 1903 ir 1905 met\xc5\xb3 Oldsmobile buvo did\xc5\xbeiausias automobili\xc5\xb3 gamintojas Jungtin\xc4\x97se Amerikos Valstijose. Ransom E. Olds vald\xc4\x97 \xc4\xafmon\xc4\x99 iki 1904 met\xc5\xb3, kai j\xc4\x85 paliko d\xc4\x97l finansini\xc5\xb3 sunkum\xc5\xb3 ir v\xc4\x97liau suformavo REO Motor Car Company. Koncernas General Motors nupirko \xc4\xafmon\xc4\x99 1908 metais ir tapo jos holdingu.\n_START_SECTION_\n1961-1969\n_START_PARAGRAPH_\n7-de\xc5\xa1imtmetyje Oldsmobile pozicija tarp Pontiac ir Buick prad\xc4\x97jo keistis. Mark\xc4\x97 1962 metais pristat\xc4\x97 pirm\xc4\x85 varikl\xc4\xaf su turbo kompresoriumi (Turbo Jetfire), pirm\xc4\x85 modern\xc5\xb3 priekiniais ratais varom\xc4\x85 automobil\xc4\xaf (1966 Oldsmobile Toronado), Oldsmobile Vista Cruiser universal\xc4\x85 (\xc5\xbeinom\xc4\x85 d\xc4\x97l stiklo stoge) ir Oldsmobile 442 muscle car tipo automobil\xc4\xaf. Tokie pasiekimai k\xc4\x97l\xc4\x97 Oldsmobile vard\xc4\x85 \xc4\xaf auk\xc5\xa1tesn\xc4\xaf lyg\xc4\xaf.\n_START_SECTION_\n1970-1989\n_START_PARAGRAPH_\nOldsmobile pardavimai augo 8 ir 9 de\xc5\xa1imtme\xc4\x8diuose. Automobili\xc5\xb3 dizainai buvo populiar\xc5\xabs, automobiliai sulaukdavo teigiam\xc5\xb3 kritik\xc5\xb3 \xc4\xafvertinim\xc5\xb3 ir naudojo Rocket V8 variklius, kurie gars\xc4\x97jo savo patikimumu. 1976 metais Oldsmobile Cutlass serija tapo geriausiai parduodamais automobiliais \xc5\xa0iaur\xc4\x97s Amerikoje. Oldsmobile i\xc5\xa1st\xc5\xabm\xc4\x97 Pontiac ir Plymouth markes i\xc5\xa1 tre\xc4\x8dios geriausiai parduodamos mark\xc4\x97s po Ford ir Chevrolet pozicijos. 9-de\xc5\xa1imtme\xc4\x8dio prad\xc5\xbeioje, mark\xc4\x97 buvo kelis kartus per\xc5\xbeengusi milijono automobili\xc5\xb3 per metus rib\xc4\x85, toki\xc4\x85 rib\xc4\x85 iki tol buvo pra\xc5\xbeengusios tik Ford ir Chevrolet mark\xc4\x97s.\n_START_SECTION_\n1990-1999\n_START_PARAGRAPH_\nPo mil\xc5\xbeini\xc5\xa1kos s\xc4\x97km\xc4\x97s 9-de\xc5\xa1imtmetyje, situacija prad\xc4\x97jo greitai keistis. 10-de\xc5\xa1imtmetyje Oldsmobile prarado savo viet\xc4\x85 rinkoje. Oldsmobile kompanijos veidu tapo perdaryti kit\xc5\xb3 GM marki\xc5\xb3 modeliai. General Motors ir toliau naudojo futuristin\xc4\xaf dizain\xc4\x85 mark\xc4\x97s modeliams, bei v\xc4\x97liau pristat\xc4\x97 nauj\xc4\x85 Oldsmobile Aurora automobil\xc4\xaf, kurio dizainas tapo \xc4\xafkv\xc4\x97pimu v\xc4\x97lesniems mark\xc4\x97s modeliams. Ta\xc4\x8diau tuo metu GM perk\xc4\x97l\xc4\x97 mark\xc4\x99 nuo lyderio technologijoje pozicijos, prie tradicin\xc4\x97s mark\xc4\x97s, kuri u\xc5\xbepidydavo tarp\xc4\x85 tarp Pontiac ir Buick marki\xc5\xb3, kuriam ji daugiau nebepriklaus\xc4\x97. Oldsmobile taip pat gavo nauj\xc4\x85 logotip\xc4\x85, kuris primin\xc4\x97 raket\xc4\x85, ta\xc4\x8diau iki 1997 met\xc5\xb3 panaikino visus \xc5\xbemon\xc4\x97ms gerai \xc5\xbeinomus modeli\xc5\xb3 vardus (Cutlass Supreme, 88, 98 ir Toronado). Nauji modeliai buvo kuriami pasiremiant Oldsmobile Aurora dizainu.'